b'\n_START_ARTICLE_\nOstrolistni javor\n_START_SECTION_\nOpis\n_START_PARAGRAPH_\nVrstno znanstveno ime pove, da so listi tega drevesa podobni listom platane, a je ta podobnost med drevesoma edina, in ni verjetnosti, da bi ju ljudje med seboj zamenjevali._NEWLINE_Ostrolistni javor zraste do 25 metrov visoko in je na videz malo podoben belemu javorju, vendar se od njega lo\xc4\x8di po nekoliko manj\xc5\xa1i rasti, lubju, ki je pri ostrolistnem javorju drobno in plitvo mre\xc5\xbeasto razpokano in se ne lupi ter po listih, ki so enakomerno zeleni po obeh straneh. Zajede med listnimi krpami so pri ostrolistnem javorju so plitve in razprte, listi pa so na veje name\xc5\xa1\xc4\x8deni na rde\xc4\x8dkastih pecljih, ki na pretrganih mestih izlo\xc4\x8dajo mle\xc4\x8dek. Listi v dol\xc5\xbeino dose\xc5\xbeejo med 7 in 14\xc2\xa0cm, v \xc5\xa1irino pa med 8 in 20\xc2\xa0cm in se v jeseni obarvajo \xc5\xbeivo rde\xc4\x8de. Deblo je ravno in lahko dose\xc5\xbee do 1,5 metra v premeru. To drevo ne dose\xc5\xbee visoke starosti, saj so najstarej\xc5\xa1i primerki stari le okoli 250 let._NEWLINE_Cvetovi so zdru\xc5\xbeeni v grozdasta socvetja, drevo pa je \xc5\xbeu\xc5\xbekocvetka. Oplojeni cvetovi se razvijejo v 3-5 centimetrov dolge krilate plodove rumeno-zelene barve, kot med krilcema posameznih plodov pa je 180\xc2\xb0. Krilca na bazi niso zo\xc5\xbeena, zrela pa jadrajo po zraku in jih razna\xc5\xa1a veter.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nOstrolistni javor je raz\xc5\xa1irjen od Pirenejev na zahodu pa vse do Urala in Kavkaza na vzhodu. Na severu sega podro\xc4\x8dje raz\xc5\xa1irjenosti do severne Skandinavije, na jugu pa do Gr\xc4\x8dije in srednje Italije ju\xc5\xbenih obal \xc4\x8crnega morja._NEWLINE_Najbolje uspeva na rodovitnih in sve\xc5\xbeih tleh in je med vsemi vrstami evropskih javorov najbolj zahteven. Razmno\xc5\xbeuje se s semeni._NEWLINE_Les ostrolistnega javora je te\xc5\xbeak in trd. Zaradi izjemno svetle barve je manj cenjen, kljub temu pa ga uporabljajo za izdelavo pohi\xc5\xa1tva. Listje se je v preteklosti uporabljalo za steljo.'